Elektrisiteit vir nou en later : main feature
Elektrisiteitsverbruik het die afgelope paar jaar met 15% toegeneem gedurende piektye, wat Eskom se kapasiteit tot die uiterste beproef. Dit is een van 'n aantal faktore wat gelei het tot die veelbesproke beurtkragstelsel, wat baie boere in 'n besonder benarde posisie plaas, juis omdat melktyd presies binne die piekverbruikstydperk van tussen 7-uur en 10-uur in die oggend en weer tussen 6-uur en 8-uur in die aand val.